Kalocsai minta régen és most - Bigyi-Bogyó - Mesés gyöngyök
Kalocsai minta régen és most
Gyerekkorom egyik kedvenc tevékenysége volt a kötés és a terítők hímzése.
Ez kicsit furcsán hangzik, a mai gyerekek nem foglalkoznak ilyen tevékenységgel.
A felnőttek körében egyre nagyobb tért hódít újra a horgolás. 😀
De most másról szeretnék beszélni, ami kicsit a terítők hímzéséhez kapcsolódik.
Megismertem Edit kalocsai mintás alkotásait, és annak kicsit “modernebb” alkalmazását.
Átadom a szót Editnek, hogy mesélje el a saját “kalocsai mintás” történetét…
Bana Lászlóné Edit vagyok, hat unokás nagyi.
Fiatal koromban kezdtem el festeni kalocsai mintás tányérokat, tálakat.
Akkoriban még zománc festékkel festettem.
Sajnos a gyermekeim születése és egyéb okok miatt sok évig nem festettem. 🙁
Kb. 4 éve a család unszolására kezdtem újra.
Eleinte csak porcelánt festettem, de aztán meg próbálkoztam az üveggel is. 😉
Olyan festéket használok, amit sütőben rá lehet égetni,
így már nemcsak díszek az általam elkészített tárgyak.
Ezeket a tárgyakat most már használhatjuk a hétköznapi életben,
hiszen mosogathatók, a festék nem kopik le.
Új kihívásként megpróbálkoztam a textil festéssel is.
Eleinte pólókat, de most már vászon cipőket is festek.
Míg régen a festett porcelánok voltak a kedveltek,
melyek többsége falra került dísztárgyként…
Ma inkább a kalocsai mintás cipők és a kalocsai mintás pólók sikeresebbek,
egyre több a fiatal vásárlóm. 😀
Hogyan is készülnek a munkáim?
Van amikor egy meglévő mintát alakítok át, az új felületre,
de általában a sok apró mintából tervezek újat,
hogy minél sokszínűbbek legyenek az alkotásaim.
A minta alapját képező rózsát bejelölöm és aztán festem is, mert elő nem rajzolok.
Kétszer festem át a mintákat, hogy jól fedjen a festék és
mikor megszáradt fekete festékkel még kontúrozom.
A porcelánokat általában különleges alkalmakra ajándékként vásárolják.
Külön kérésre készítek rövidebb feliratokkal is ajándéktárgyakat.
Legújabb szerelem az ékszerkészítés.
Eleinte csak festett ékszereket készítettem kagyló, csiga vagy üvegalapra.
Ma már igyekszem egyedi dolgokat alkotni.
Mostanában az ásványok keltették fel az érdeklődésemet.
Ezeknek az ékszereknek új felületet hoztam létre: Ékszer sarok néven.
Továbbra is a festés a főtevékenységem,
ma is változatlanul imádom a kalocsai minták festését.
Szeretném, ha megnéznéd a többi alkotásomat is.
Csak egy lépés, pontosabban egy kattintás 😉
Kattints a cipőre és már láthatod is a munkáimat!
Köszönöm Edit, hogy megmutattad a munkádat!
Tetszenek Edit munkái? IGEN?!
Ilona Hollenczerné Balogh által|2020-03-01T09:30:48+02:002016. augusztus 5.|Kategóriák: Mesés gyöngyök, Vendégblog|Címkék: ajándéktárgyak|0 hozzászólás